Jan Fischer

Jan Fischer, estatistician nascut en 1951, es un òme politic chèc que foguèt primièr ministre de 2007 a 2010.

Jan Fischer nasquèt en Praga, qu'èra capitala de Checoslovaquia, lo 2 de genièr de 1951, dins una familha josieva de matematicians. Lo sieu paire èra un cercaire de l'Institut de Matematicas de l'Acadèmia de Sciéncias, especializat en matematicas e estatistica pel desvolopament d'aplicacions matematicas orientadas a la genetica (de mai en mai selectivas) e a la medecina. La siá maire èra una expèrta en estatistica aplicada a las asseguranças.

Fischer se graduèt per l'Universitat d'Economia de Praga en 1974 en matèria de estatistica e econometria. Immediatament après la siá graduacion, obtenguèt una aucupacion en lo Institut d'Investigacion d'Informacion Socioeconomica, depenenta del governamental Burèu Federal d'Estatistica de Checoslovàquia.

Fischer completèt los sieus estudis de postgraduacion a l'Universitat d'Economia en 1985, en obtenent lo gra de Candidat de Sciéncias (un gra academic dels ancians païses comunistas de Euròpa Oriental, qu'èra un gradon per jos Doctor en Sciéncias) en lo domeni de las estatisticas economicas. Foguèt membre del governant Partit Comunista de Checoslovaquia dempuèi 1980 fins a la casuda del regim comunista en 1989.

Categoria:Naissença en 1951
Categoria:Primièr ministre de la Republica Chèca